KASHIFAAD: Masar oo hal arrin ku fashilantay kaddibna hanjabaad is muujin ah ku dhaqaaqday! | Hadalsame Media\nHome Arrimaha Caalamka KASHIFAAD: Masar oo hal arrin ku fashilantay kaddibna hanjabaad is muujin ah...\nKASHIFAAD: Masar oo hal arrin ku fashilantay kaddibna hanjabaad is muujin ah ku dhaqaaqday!\n(Qaahira) 23 Juun 2020 – Diblomaasi Masri ah iyo ilo ku dhow dowladda dalkaasi ayaa sheegaya in aanay Masar ciidamo dhuleed iyo kuwo badeed toona u diri doonin inay xoojiyaan hoggaamiye kooxeedka Khalifa Haftar.\nWarkan ayaa imanaya xilli uu MW Masar ee Abdel Fattah al-Sisi uu ku falax gooddiyey inuu faragelin ciidan ku samaynayo dalka Libya kaddib markii ay taangiyo u daabushey xadka ay Libya kala leedahay dhanka galbeedka, sida ku qornayd warqaadka al-Araby al-Jadid.\nIlahan oo ku hadlay shuruud ah inaan la xiganin, ayaa sheegay inay dhici karto in la sameeyo ”holwgallo kooban” oo laga fuliyo bariga Libya si loo helo xakame istaraatiji ah.\n“Waxa ugu badan ee ay Masar qaban kartaa waa inay sameeyso weerarro dhanka cirka ah, si loo baajiyo ciidamada soo ruqaansanaya,” ayay yiraahdeen.\nWaxay intaa raaciyeen in Masar ay iskeed u doonayso inay meel ku yeelato Libya, kaddib guuldarradii uu Xaftar kala kulmau GNA oo ay turkigu taageeraan, balse uu Siisi og yahay in dagaal furan oo buuxaa aanu marna miiska saarnayn, maadaama aanay Masar dhaqaale ahaan iyo siyaasad ahaanba ka bixi karin qorshe noocaas ah.\nPrevious articleDHEGEYSO: Sweden oo tijaabinaysa APP bukaannada u turjumaya oo isbitaallada la dhigayo\nNext articleGOOGOOSKA: Verona vs SSC Napoli 0-2


Marwada madaxweyne Siilaanyo oo booqasho ku tagtay Gabiley iyo nawaaxigeeda. | Salaan Media\nMarwada madaxweyne Siilaanyo oo booqasho ku tagtay Gabiley iyo nawaaxigeeda.\nNovember 17, 2013 | Published by: Hamse\n(SM)Wajaale) – Marwada koowaad ee Somaliland Marwo Aamina Xaaji Maxamed Jirde (Aamina-weris), ayaa maanta booqasho ku tagtay Magaalooyinka Gabiley iyo Wajaale.\nMarwada koowaad ee Somaliland, waxay Magaalada Wajaale ka dhagax dhigtay xarun lagu daryeeli doono carruurta Agoomaha ee Magaalada Wajaale.\nMarwada Koowaad oo ay safarkeeda ku wehelinayeen haweenka ururka NOW iyo wasiirka Wasaaradda Waxbarashada Somaliland, ayaa hadal ka jeedisay Magaalada Wajaale, markii ay dhagax dhigtay dhismaha loo samaynayo agoomaha Wajaale, waxayna tidhi “Maanta sharaf iiga weyni ma jirto inaan Imaado degmada Wajaale ee Gobolka Gabiley, oo aan ka qayb-qaato dhagax dhiga xarunta ay Carruurteena Agoomuhu ku raaxaysan doonaan, wax ku baran doonaan, laguna daryeeli doono, wax alaale iyo wax aanu ka hagran doonaa ma jiri doonto, waanu ka qayb-gali doonaa wixii ay u baahan tahay wixii nagaga soo hagaaga”\nMarwo Aamina Weris, waxa kale oo ay sheegtay “Degmada Wajaale, dawladdan qaali ayay ku tahay dawladda, sababta oo ah waxay ka mid tahay goobaha wakhtigii aanu Mucaaradka ahayn taageerada hagar la’aanta ah aanu ka heli jirnay” ayay tidhi, waxayna intaa ku dartay “Wajaale, waxay ahayd Meeshii Calanka UDUB u xidhay Eyda, wixii dawladdu u qabatay degmadan waa wax waajib ah, waa wax dalkeenana badhaadhe u ah…Waxaan qabaa inay Wajaale tahay xarunta Ganacsiga Somaliland, in la ilaaliyo, in waddooyinkeeda la dhiso intaba xaq-bay u leedahay”\nMarwadu waxa ay xaruntaasi ugu deeqday $ 1000 doolar oo shakhsi ah “Annigu halkan aan dhagax dhigayo (Xarunta Agoomaha Wajaale), $ 1000 ayaan ku daray oo aan ugu deeqay”ayay yidhi.\nDhanka kale, Marwada oo markii ay ka soo laabatay Wajaale, Munaasibad soo dhaweyn ah loogu qabtay degmada Gabiley, ayaa halkaasi ka sheegtay inay ururka NOW ee Gabiley ku wareejinayaan qalab loogu talo-galay dadka naafada ah “Dawaarada wax lagu baro dadka naafada ah oo aanu gobolka Gabiley in badan u haynay ayaanu doonaynaa haweenka ururka NOW ee Gabiley, ILAAHAYNA waxaan ka rejaynayaa inay uga faa’ideeyaan dadka baahidu u hayso, khaasatan kuwa naafada ah” ayay tidhi.\nWasiirka wasaarada Dastuurka Soomaaliya Ayaa Furey Shir Lagaga Arinsanayo Hanaanka Maaliyadda\nGolahu Ogalaanshay Ka Bixiyeen Wada Hadalada Soomaaliya Ta Farmaajana Waa lsla Eegay”Xil.maxamed Jamac”\nSomaliland Oo soo dhawaysay Hawl-wadeeno Ka socda Warbaahinta Djibouti\nOdayaasha Dhaqanka gobolka awdal Oo ka Hadlay Mashruuca Biyo Balaadhinta Borama\nAskari Gacan-Qaaday Haweenay Dumar ah Oo la Ruqseeyay\nGolaha wakiilada somaliland oo ansixiyay ajandahoodi 42aad\nLix Qodob oo loo Gudbiyay madaxwayne Biixi iyo Labada Gudoomiye Xisbi\nMadaxweynaha Jamhuuriyadda Somaliland, Mudane Muuse Biixi Cabdi waxa uu wareegto madaxweyne oo summadeedu tahay JSL/XM/WM/\nXildhibaan Indho-Indho oo u digey Xildhibaanada Somaliya Ee kasoo Jeeda Deeganada Somaliland\nXisbiga Waddani Oo Wamqif Adag Ka soo saaray Ra’iisal wasaare abey Iyo Madaxwane Farmajo Ee imaatinka Hargeisa


Ciraaq Iyo Suuriya Kadib….Daacish Halkee Ku Sii Jeedaan?! – Goobjoog News\nJabka Daacish ka raacay Ciraaq iyo Suuriya iyo ka bixitaankooda sida Muusil(July 10, 2017 ) iyo Raqqa(October 17, 2017) waxaa ay soo dedejisay su’aalo badan oo ay ka mid yihiin Intee Ku Socdaan?\nDaacish waxaa ay qaabab kala duwan u joogeen gobolkaasi 10-kii sano ee la soo dhaafay, waa adag tahay in si fudud ku baaba’aan, waana hubaal in meelo kale u dhaqaaqi-doonaan si ay gabbaad uga dhigtaan.\nYaa Jibiyay Daacish:\nCiraaq: Daacish waxaa Ciraaq ka saaray ciidamo kala duwan oo isugu jira ciidamada Ciraaq, maleeshiyaad Shiico ah oo ay Iran soo tababartay, ciidamada Kurdiyiinka Pesh-merga loo yaqaano iyo Maleeshiyaad Sunni ah, dhinac walbo ayaa laga weeraray, illaa markii dambe ay iska cararaan.\nSuuriya: Dalka Suuriya waxaa Daacish magaalooyinka ka saaray ciidamo daacad u ah Bashaar Al-asad iyo xulafadooda Ruushka iyo Iran, waxaa kale oo dagaalka ku jiray mucaaradka Kurdish-ta hogaamiyaan ee taageerada ka hela Mareykanka.\nDaacish waxaa ay ka jirtaa dhammaan Qaaradaha adduunka balse waxaa ay ku xoog badan yihiin inta u dhaxeysa North Africa illaa India.\nDaacish, sidee Ku Bilaabatay?\n2004-tii, markii ugu horeysay , Abu Musab al-Zarqawi ayaa faraca Al-Qaa’ida ka furay dalka Ciraaq, dalkaasi waxaa xilligaas qabsaday ciidamo Mareykan ah.\nApril 2010 – waxaa Daacish madax ka noqday Abu Bakr al-Baghdadi kadib markii Mareykanka duqeyn ku dileen Cumar al-Baghdadi iyo al-Masri, waxaa uu waday dagaal hoose illaa January 2014 –kii ay qabsadaan Falluja.\nFebruary 3, 2014 – Al Qaeda waxaa ay sheegtay in aanu xiriir kala dhaxeyn Daacish, 3 bil kadib kooxda waxaa ay qabsadeen magaalooyinka Muusil iyo Tikrit iyaga oo ku dhawaaqay dowladda Islaamiga ah, Amiir waxaa noqday Sheekh Abu Bakr Al-Baqdaadi.\nJuly 2014 – wixii ka dambeeyay Daacish waxaa ay qabsadeen magaalooyin caan ah sida Ximis oo ah magaalo Shidaal, waxaa kale oo ay dagaal ka galeen dhul 90-mile ah oo u dhaxeeyay Deir Al-zuur illaa xadka Suuriya la wadaagto Ciraaq. Daacish waxaa lagu eedeeyay in ay dileen haween, caruur iyo dadka laga tirada badan yahay sida Yazidi.\nDhowr Xaqiiqo Oo Daacish Ku Saabsan:\n2014, Daacish waxaa ay xoog ku hesyteen dhul gaaraya illaa 34,000 square miles oo ka tirsan Suuriya iyo Ciraaq, waxaa dhulka u dhaxeeyay xeebta Mediterranean-ka illaa koonfurta Baqdaad halka 2016-kii dhulka ay Daacish ka taliyaan waxaa uu ku soo koobmay 23,320 square miles.\nDalalka ay u dhaceen Daacish waxaa ugu badnaa illaa lix dal: Tunisia, Sacuudiga, Ruushka, Turkiga iyo Urdun. Kooxdan Daacish waxaa lacag ka heli jireen shidaalka, canshuurta, madax furashada, iibinta waxyaabaha taariikhiga ah iyo dalagga.\nDaacish Intee Ku Socdaan:\nMar haddii la soo afjarayo Daacishta Ciraaq iyo Suuriya waxaa su’aal ka taagan tahay halkee ku socdaan, waxaan su’aasha ugu muhiimsan.\nMarka hore, waxaa ay cabsi gaar ah heystaa dalal ay ka soo jeedaan dagaal-yahannada ee Daacish sida Tunisia, Sacuudiga, Ruushka, Turkiga iyo Urdun, waxaa hubaal in qaar badan ay dalka dib ugu noqon-doonaan.\nYurub Iyo Mareykanka: Dagaalyahanada qaar sidoo kale, waxaa ay ka yimaadeen Qaaradaha Yurub iyo Mareykanka, in badan oo ka mid ah waxaa ay ku noqon-doonaan dalalka reer galbeedka.\nGacanka Cadan: In badan oo ka mid ah dagaal-yahannada Daacish waxaa ay soo aadi-doonaan Yemen iyo Soomaaliya, dalka Yemen waa dhul si fudud loogu dhuuman karo, waxaa aad u adkaatay in ay qabsadaan dalal badan oo hadda ugu dambeyeen xulafada Sacuudiga.\nSoomaaliya: Waxaa ay dhanka Soomaaliya ka faa’ideysan karaan dhulka u dhaw xeebaha, hadda waxaa la sheegayaa in 200 oo Daacish ay joogaan Puntland.\nDaacish lagama maqal Soomaaliya wixii ka horeeyay 2015-kii , jiritaankoodaba waxaa uu soo shaac-baxay sanadkaasi gaar ahaan markii ay kala jabtay xarakada Al-shabaab.\nWaqooyiga Afrika: Daacish meelaha ay xoogga saari-doonta waxaa ka mid ah dalalka Waqooyiga Afrika gaar ahaan Masar iyo Libya, dalka hore waxaa jooga ciidan iyo hoggaamiye aad u neceb Ismaaliyiinta waa Cabdifitaax SISI halka Libya aaney laheyn dowlad iyo nidaam xoog leh.\nAfgaanistaan, Pakistaan Iyo India: Daacish waxaa ay joogaan dalalkaasi, waxaana la filan-karaa in ay sii kordhaan tirada joogta.\nDalalka Ku Dhaw Ruushka: Islaamiyiinta iyo Ruushka xiriirkooda ma fiicneen tan iyo dagaalkii qaboobaa, waxaa intaasi dheer, Ruush-ka waxaa uu kaalin-weyn kulahaa in Daacish ka baxaan Suuriya, waxaa la filayaa in ay aadaan dalalka ku dhaw Ruushka si ay u qal-qal geliyaan Moscow.\nShiinaha: Waxaa jirta cabsi ku saabsan in Daacish ay aadi karo bariga fog iyo Shiinaha halkaas oo in badan ay xer ku lahaayeen.\nFaah Faahin: Qarax Ka Dhacay Wadada Warshadaha Ee Muqdisho


Kooxaha dimquraadiyad doonka ah ee Hongkong oo guul gaaray | Sanaagmedia — Warar Sugan\nKooxaha dimquraadiyad doonka ah ee Hongkong oo guul gaaray\nNovember 25, 2019 - Written by admin\nKooxaha dimuqraadiyad doonka ee Hongkong ayaa sheegay in guul wanaagsan ay kasoo hoyeen doorashadii ka dhacday halkaas maalma kahor.\nSida laga soo xigtay kooxaha dimquraadiyad doonka ah ee Hongkong, waxaa ay shegeen in ay ku guuleysteen 278 kursi oo goleyash deegaanka, halka kooxaha u janjeera dhanka xukuumadda Beijing na ay heleen 42 kursi.\nInkastoo ay jirtay cabsi ah in doorashada la baajiyo iyadoo loo sababeynayo xasilooni darrida ka taagan Hongong ayaa haddana waxaa muuqata in taasaysan dhicin oo kooxaha rabshadaha waday waxaa ay go’aansadeen in inta ay doorahsada socota joojiyan dibadbaxyada.\nDoorashadan ayaa loo arkayay in ay tijaabo u tahay taageerada ay dadka u hayaan xukuumadda Hongkon ee ay taageerto Dowladda Shiinah, kadib bilo dibadbaxyo ah oo looga soo horjeeday maamulka Hongkong.\nMaamulka Hongkong iyo xukuumadda Beijing ayaa sheegay in ay rajeynayaan in doorashada ay bidhaamain doonta taageerada ay dadka aan hadlin u hayaan Dowladda, balse waxaa muuqata in taas ay meesha ka dhacday.\nShakhsiyaad muhiim xukuumadda Beijing ayaa sidoo kale guuldarro kala kulmay doorashada.\nMid kamid ah mas’uuliyiinta ugu caansan ee taageera xukuumadda Beijing oo kursigiisiisa waayay ayaa sheegay in wax aan la maleysan karin ay dhacday.\n“Waxaa dhacay wax aan horay loo arag”, ayuu yiri.\nInkastoo doorashooyinka goleyaasha deegaanka ee Hongkong aysan lahayn saameyn badan oo shaqadood ay tahay ka shaqeynta adeegyada bulshada, haddana waa doorashadii ugu horeesay ee ay dadka ku muujiyaan ra’yigooda, kagana soo horjeestaan hogaamiyaha Hongkong, Carrie Lam.\nDad gaaraya 4.1 milyan ayaa u diiwaangashan in ay ka codeyaan Hongkong, waxaana lagu soo warramayaa in ku dhawaad 3 milyan oo qof ay ka qeybqaateen doorashada golaha deegaanka.\nDadka ka qeybqaatay doorashada ayaa lagu qiyaasay 71 boqolkiiba, halka sanadkii 2015-ka dadkii codeeyay ay ahayeen 47 boqolkiiba.\nMaalmihii ay doorashada socotay waxaa la sheegay in aysan wax rabshado ah ka dhicin Hongkong.\nMadaxa Hongkong oo ka hadashay xaaladda degan ayaa tiri sidan “waxaan wajaheyna xaalad adag, waxaana aad ugu faraxsanahay in aan irahdo… in xaaladda ay aad u wanaagsanyed, oo aysna waxo ah dhicin ,”ayay tiri Carrie Lam kadib markii ay codeesay.\nGuushan ay gaareen kooxaha kasoo horjeeda saameynta Shiinaha ayaa sheegay in tani ay dhabar jab weyn ku tahay xukuumadda Beijing.\nJimmy Sham, oo ah shakhi u dhaqdhaqaaqa arrimaha siyaasadda ee Hongkong, dhawaan loo doortay in uu noqdo hogaamiyaha urur u dhaqdhaqaqa xuquuqda bani’adamka, qeyb weynna ka qaatay dibadbaxyada looga soo horjeedo ayaa kamid ah dadka ku guuleystay doorashada.\nDadka Hongkong ee dibadbaxyada dhigayay ayaa markii hore ka careysnaa sharci cusub oo dhigaya in dadka gala dembiyada loo sii gudbin karo dalka Shiinaha, waxana arrintaas ay sabab u noqotay dibadbaxyo bilo socady.\nInkastoo sharcigaas meesha laga saaray ayaa haddana shacabka reer Hongkon waxaa ay dalbanayaan in xukuumadda Carrie Lam ay meesha baneyso oo ay iscasisho.


“Guushaada waa lala jiraaye Gees ha ka haanina” Dr. Mohammed-Culimo |\n“Guushaada waa lala jiraaye Gees ha ka haanina” Dr. Mohammed-Culimo\nDoorashadii Madaxtooyadda ee ka dhacday Somaliland (Nov 13, 2017) waxay ahayd guul qaranka u soo hoyatay, shacabkuna dareenkoodii way muujiyeen. Si wanaagsan oo yimad sami ah ha loogu haneeyo loona hambalyeeyo musharaxa shacabku doorto, hana laga shaqeeyo midnimadda iyo wada jirka, xiligga kala guurka.\nMadaxda xisbiyaddu waa inay muujiyaan masuuliyad, dadkana ka daayaan wararka abuuri kara kicin dadweyne iyo dabaaldgyo ka hor dhaca wakhtigooda. Natiijadda oo raagtaa waxa xagal daac ku samayn kartaa quruxdii doorashada, waxaanay abuuri kartaa shaki iyo jibo aan jihaysnayn. Xisbi kasta madaxdiisu way og yihiin codadka ay goob kasta ka heleen iyo wadarta guudba. Sidaa darted, waxay haboon in guddida doorashooyinku ay natiijadda hore ugu dhawaaqaan.\nSidaas oo kale, danta dalka iyo sharaftu waxay ku jirtaa in la sugo natiijadda rasmiga ah ee guddida doorashooyinku ku dhawaaqi donaan insha allaah.\nKhaladaad farsamo iy ocabashooyinba way ka dhalan karaan doorashadii madaxtooyada ee la qabtay laakiin way adag tahay in ku shubasho dhacdo. Wixii u baahan hubin iyo sixid waa in loo maro nimadaaka iyo habraaca doorashadda.\nGuddida doorashooyinka qaranku waxay u eeg yihiin daacad iy odhexdhexaad aan dhinac jiriene, quruxdii doorashada yaan la qiimo ridin.


Mogadishu Journal » Taliska Booliska oo gacanta ku dhigeen shaqsi lagu eedeynayo dilka Suleeqo oo…\nMjournal :Taliska Booliska Soomaaliyeed ayaa shaaca ka qaaday in Ciidamada Ammaanka ay gacanta ku dhigeen Shaqsi lagu eedeynayo dilka Suleeqo Yuusuf Axmed oo dhowr cisho ka hor meydkeeda laga helay Hotel Caamir oo ku yaalla agagaarka Isgoyska Baar Ubax ee Magalada Muqdisho.\nTaliye kuxigeenka Ciidanka Booliska Soomaaliyeed Zakiya Xuseen ayaa sheegtay in Ciidamada Hay’adda dambi-baarista ee CID-da ay kiiskaas u hayaan Shaqsi lagu Magacaabo Bishaar Cabdirisaaq Maxamed,kaas oo baaritaano ay ku socdaan.\n“Ciidanka Boliiska gaar ahaan Hoggaanka Demibaarista CID ayaa ku guuleystay in ay gacanta ku soo dhigaan edeeysane Bishar Abdirisaq Maxamed kaasoo ku eedeeysan dilka marxuumada Suleeqo Yusuf Axmed falkaas oo dhowr cisho ka hor ka dhacay Hotel Camir oo ku yaal degmada Howlwadaag.\nInta badan Magalada Muqdisho iyo qaar ka mid ah gobolada dalka ayaa waxaa ka dhaca dilal kala duwan,kuwaas oo qaarkood dad loo xiro qaarna weli aan cidna loo heyn,waxaana kiiskii ugu weeynaa ee sanadkaan dhacay uu ahaa kufsi iyo dil Magalada Gaalkacyo loogu geystay Gabar 12 jir aheyd oo lagu Magacaabi jiray Caaisho Ilyaas Aadan.


Mas’uuliyiin iyo shacab faraban oo maanta si wadajir ah ugu wada tukaday salaada ciida garoonka kubada cagta Cawaale ee magaalada Gaalkacyo. (Sawiro) | puntlandi.com\tCategories\tBoga Dadweynaha\nFriday, October 26th, 2012 | Posted by Gl1 Mas’uuliyiin iyo shacab faraban oo maanta si wadajir ah ugu wada tukaday salaada ciida garoonka kubada cagta Cawaale ee magaalada Gaalkacyo. (Sawiro)\nGaalkacyo (Pi):- Garoonka kubada cagta ee Cawaale Stadium ee magaalada Gaalkacyo waxaa maanta si wadajir ah salaada ciida ugu tukaday shacabka magaalada Gaalkacyo iyo mas’uuliyiinta dawladda Puntland.\nDadweyne farabadan ayaa soo buux dhaafiyay saaka garoonka Cawaale si ay halkaasi ugu tukadaan salaada ciidul Adxa, waxaana tukashada salaada kala soo qeybgalay mas’uuliyiin ka socota Dawladda Puntland oo ay ka mid yihiin Wasiirka Caafimaadka dawladda Puntland Dr. Cali C/laahi Warsame, Taliye xigeenka ciidamada Booliska Puntland Gen, Muxiyadiin Axmed Muuse, Gudoomiyaha Gobolka Mudug Mudane Maxamed Yuusuf Jaamac, Gudoomiye xigeenka Mudane Farxaan Cali Xaad, Taliyaha Qeybta Booliska Gobolka Mudug G/sare Jaamac Axmed Maxamed, Duqa Degmada Gaalkacyo Mudane Siciid Cabdi Faarax iyo saraakiil ka tirsan laamaha amaanka gobolka Mudug.\nGudoomiyaha Gobolka Mudug Mudane Maxamed Yuusuf Jaamac ayaa hambalyo iyo boggaadin u diray dhammaan shucuubta gobolka Mudug, isagoona intaa ku daray in munaasabada ciida sanadkan ay ku soo beegantay xilli laga adkaaday kooxihii burcadbadeeda iyo kooxaha Alshabaab ay ka mid tahay oo gobolka amaan darrada ka waday.\nWasiirka Caafimaadka Dawladda Puntland Dr. Cali C/laahi Warsame ayaa wuxuu fagaaraha Cawaale Stadium kala hadlay dadweynihii tukashada salaada ciida isugu yimid, wuxuuna hambalyo iyo tahniyad ku aadan ciida uu u diray dhamaan dadweynaha gobolka Mudug, wuxuuna intaa ku daray in maalmaha soo socda ay Gaalkacyo ka billaabi doonaan olole balaaran oo ku aadan nadiifinta iyo haggaajinta biyihii ka haray roobabkii Gaalkacyo ku da’ay biyahaasi oo uu Wasiirku sheegay in haddii ay sidaasi wadooyinka u sii dhex ceegaagaan in ay ka dhalan karto khataro caafimaad oo uu ka mid yahay cudurka daacuun caloolaha.\nTaliye xigeenka ciidamada Booliska Puntland Gen, Muxiyadiin Axmed Muuse ayaa hambalyo u diray shacabka, wuxuuna aad ugu nuux nuuxsaday arimaha amaanka Gaalkacyo, wuxuuna fariin adag u diray Nabaddoonada iyo shacabka Gaalkacyo oo uu ka codsaday in kaalintooda ay ka qaataan in laga adkaado oo meesha laga saaro kuwa amaan darrada ka shaqeeya ee ay ka midka yihiin burcadbadeedda iyo argagaxisada.\nGuud ahaan munaasabada ciida ayaa ku soo idlaatay jewi wanaagsan, waxaana dariiqyada waaweyn ee magaalada buux dhaafiyay dadweyne farabadan oo si wacan u soo lebistay kuwaasi oo isugu hambalyeynayay farxada ciida.<\nWasiirka Caafimaadka Puntland, Taliye xigeenka Puntland iyo Gudoomiyaha Gobolka Mudug\nGudoomiyaha Gobolka Mudug Mudane Maxamed Yuusuf Jaamac\nDuqa Degmada Gaalkacyo Mudane Siciid Cabdi Faarax oo dadweynaha Gaalkacyo kula tukanaya Cawaale Stadium\nGudoomiye xigeenka Gobolka Mudug Mudane Farxaan Cali Xaad oo ka mid ah mas'uuliyiinta ku tukatay Cawaale Stadium\nWasiirka Caafimaadka Dawladda Puntland Dr. Cali C/laahi Warsame\nTaliye xigeenka ciidamada Booliska Puntland Gen, Muxiyadiin Axmed Muuse\n2 Comments for “Mas’uuliyiin iyo shacab faraban oo maanta si wadajir ah ugu wada tukaday salaada ciida garoonka kubada cagta Cawaale ee magaalada Gaalkacyo. (Sawiro)”\nJamiila Mohamud\tOctober 27, 2012 - 10:08\tMansha allah ilahay kheyrkiina ha siyaadiyo dhamaan muslimiinta melkasto oo ay joogaan ilahayna dhibka ha ka dhexsaaaro oo haka dhigo kuwa garbaha isqabsada oo nabadooda iyo aayahooda ka fekera dhamaanteen ilahay ha iskeensoo jeedsho dhanka wanagana wax ka eega hana dhigo Aamiin Aamin\nK,A\tOctober 26, 2012 - 14:01\tmansha allaaah alle ha barakeeyo dhamaan muslimiinta\nOgaysiis Xaflada taageerada Dowlada Jubaland oo ka dhacaysa Copenhegan-Denmark iyo Washington-USA\nDAAWO VIDEO: Odayaashii dhaqanka iyo Ergooyinkii soo dhisay Jubbaland State oo taageray Doorashadii Madaxweyne Axmed Madoowe iyo ku-xigeenkiisa Gen. Fartaag\nDAAWO VIDEO: Wafdigii uu hoggaaminayey Safiirka Australia u qaabilsan Somalia oo Garoowe kula kulmay Madaxweyne Faroole\nDAAWO VIDEO: Banaabaxyo lagu taagerayo Doorashadii Axmed Madoowe iyo ku xigenkiisa Gen. Fartaag oo ka dhacay Xerada Qaxootiga ee Dhadhaab ee Kenya\nMaqaal— Wali xukuumaddu goonyaheedaba ma eegin!\nDaawo Sawirada Safiirka Australia oo Puntland booqdey\nSomalia: Australia High Commissioner to Kenya on First Visit to Puntland